Aguest tremolaue per eth, auie deishat de béuer completaments, lèu auie perdut eth sen per temor qu'eth sòn hilh podesse morir e soent, sustot dempús d'amiar-lo deth braç pera cramba e de botar-lo en lhet de nau, gessie ath córrer entath vestibul e en un cornèr escur, damb eth front emparat ena paret, s'estarnaue de plorar damb uns plors copats, que lo bassacauen deth tot, en tot estofar eth bronit, entà qu'Iliusha non l'entenesse.